**ՀԱՇՎԵՏՎՈՒԹՅՈՒՆ**

**ՀՀ ԿԱՌԱՎԱՐՈՒԹՅԱՆ 2023 ԹՎԱԿԱՆԻ ՀՈԿՏԵՄԲԵՐԻ 5-Ի 1717-Լ ՈՐՈՇՄԱՄԲ ՀԱՍՏԱՏՎԱԾ ԱՂԵՏՆԵՐԻ ՌԻՍԿԻ ԿԱՌԱՎԱՐՄԱՆ 2023-2030 ԹՎԱԿԱՆՆԵՐԻ ՌԱԶՄԱՎԱՐՈՒԹՅԱՆ ԵՎ 2023-2026 ԹՎԱԿԱՆՆԵՐԻ ԳՈՐԾՈՂՈՒԹՅՈՒՆՆԵՐԻ ԾՐԱԳՐԻ (ԱՅՍՈՒՀԵՏ՝ ՌԱԶՄԱՎԱՐՈՒԹՅՈՒՆ) ԱՌԱՋԸՆԹԱՑԻ ՎԵՐԱԲԵՐՅԱԼ**

|  |  |  |
| --- | --- | --- |
| **Նպատակ** | **Միջոցառում** | **Կատարման ընթացիկ վիճակը** |
| **Ծրագիր 1.1. Ազգային մակարդակում ԱՌԿ օրենսդրության բարելավում, աղետների ռիսկի գնահատման և ինդեքսավորման համակարգի ձևավորում և արդյունավետության բարձրացում** | | |
|  | **1.1.1.** «Աղետների ռիսկի կառավարման և բնակչության պաշտպանության մասին» ՀՀ օրենքի նախագծի մշակում և ներկայացում ՀՀ Ազգային ժողով | Դեռևս ՀՀ արտակարգ իրավիճակների նախարարության կողմից մշակվել էր «Աղետների ռիսկի կառավարման և բնակչության պաշտպանության մասին» ՀՀ օրենքի նախագիծը և ներկայացվել էր Վարչապետի աշխատակազմի քննարկմանը, սակայն այն հետ էր վերադարձվել լրամշակելու նպատակով: Ներքին գործերի նախարարության (այսուհետ՝ ՆԳՆ) ստեղծմամբ և Ռազմավարության ընդունմամբ պայմանավորված՝ օրենքի նախագծում կատարվել են փոփոխություններ և լրացումներ, որից հետո այն ներկայացվել է շահագրգիռ գերատեսչությունների, միջազգային և հասարակական կազմակերպությունների կարծիքին, ինչպես նաև տեղադրվել է www.e-draft.am կայքում՝ հանրային քննարկման նպատակով։ |
|  | **1.1.2.** «Ազգային մակարդակում աղետների ռիսկի գնահատման և ինդեքսավորման ուղեցույցը հաստատելու մասին» ՀՀ կառավարության որոշման նախագծի մշակում և ներկայացում | Միավորված ազգերի կազմակերպության զարգացման ծրագրի (այսուհետ՝ ՄԱԶԾ) հետ համագործակցությամբ` Սյունիքի, Տավուշի և Գեղարքունիքի մարզերի համար մշակվել է աղետների ռիսկսի ինդեքսավորման համակարգ՝ որպես փորձնական մոդել (աշխարհատեղեկատվական համակարգ (GIS) հենքի վրա)։ Այն իր մեջ ներառում է երկրաշարժի, սողանքի, սելավի և քարաթափման վտանգների ռիսկի ինդեքսը։  Համակարգը հնարավորություն է ընձեռում աջակցել համայնքի զարգացմանն ուղղված գործողությունների իրականացմանը՝ ելնելով առկա ռիսկի ազդեցությունից, ինչպես նաև կատարել վտանգների, խոցելիության, համայնքի կարողությունների և սոցիալ-տնտեսական կյանքի վրա աղետների հնարավոր ազդեցության գնահատում՝ համադրելով առկա բազմաշերտ տեղեկատվությունը։  Կայացել են աշխատանքային հանդիպումներ ՄԱԶԾ, «ԱՌՆԱՊ» հիմնադրամի և «Գեոռիսկ» ՓԲԸ-ի ներկայացուցիչների հետ՝ «Ազգային մակարդակում աղետների ռիսկի գնահատման և ինդեքսավորման ուղեցույցը հաստատելու մասին» ՀՀ կառավարության որոշման նախագծի մշակման նպատակով։ Նախագծի մշակման աշխատանքները համակարգված և արդյունավետ իրականացնելու նպատակով շահագրգիռ գերատեսչությունների համապատասխան ներկայացուցիչների ներգրավմամբ ձևավորվել է թեմատիկ խումբ։ |
| **Ծրագիր 1.2. Կենսաբանական վտանգներով պայմանավորված արտակարգ իրավիճակներից պաշտպանվածության մակարդակի բարձրացման նախադրյալների ձևավորում** | | |
|  | **1.2.1.** Համայնքի ԱՌԿ պլանի օրինակելի ձևում և մշակման ուղեցույցում կենսաբանական վտանգներով պայմանավորված արտակարգ իրավիճակներից (ախտածին միկրոօրգանիզմներ, թույներ (տոքսիններ)) պաշտպանվածության բաղադրիչների ներառում | Կայացել են աշխատանքային հանդիպումներ ՄԱԶԾ և «ԱՌՆԱՊ» հիմնադրամի ներկայացուցիչների հետ, որի արդյունքում մշակվել է համայնքների ԱՌԿ պլանի օրինակելի ձև՝ կենսաբանական վտանգներով պայմանավորված արտակարգ իրավիճակներից պաշտպանվածության բաղադրիչների ներառմամբ։  ԱՌԿ պլանի օրինակելի ձևը ներկայացվել է շահագրգիռ գերատեսչությունների կարծիքին։ Առաջարկություններն ամփոփելուց հետո այն կհաստատվի ՆԳ նախարարի հրամանով և կուղարկվի համայքներին՝ իրենց ԱՌԿ պլաններում համապատասխան փոփոխություններ իրականացնելու նպատակով։ |
|  | **1.2.2**. «Համայնքի աղետների ռիսկի կառավարման պլանի օրինակելի ձևում և մշակման ուղեցույց»-ում արտակարգ իրավիճակներում վերարտադրողական առողջությանն առնչվող հիմնախնդիրների ներառում | Միջոցառման իրականացման նպատակով ուսումնասիրվել են առկա միջազգային մեթոդաբանությունները, ուղեցույցները, ուսումնական մոդուլները, ինչպես նաև դրանց կիրառման արդիականությունը և անհրաժեշտությունը։ Կայացել են աշխատանքային հանդիպումներ ՄԱԿ-ի բնակչության հիմնադրամի Հայաստանի գրասենյակի և Վերարտադրողական առողջության ծրագրերի ղեկավարների հետ՝ գործողությունները համակարգված կատարելու համար։ Ընթացքում են ներքոնշյալ ուղեցույցների տեղայնացման աշխատանքները․  - «Նվազագույն նախնական ծառայությունների փաթեթ» միջազգային ուղեցույց (MISP - Minimum Initial Service Package),  - «Հումանիտար իրավիճակներում վերարտադրողական առողջության վերաբերյալ Միջգերատեսչական ոլորտային ձեռնարկ» (2018 թվական)։ |
| **Ծրագիր 1.3. Հետաղետային կարիքների գնահատման և վերականգնման գործընթացների շրջանակի զարգացում** | | |
|  | **1.3.1.** «Հետաղետային կարիքների գնահատման և վերականգնման հայեցակարգը հաստատելու մասին» ՀՀ կառավարության որոշման նախագծի ընդունում | ՆԳՆ-ի կողմից մշակվել է «Հետաղետային կարիքների գնահատման և վերականգնման հայեցակարգը հաստատելու մասին» ՀՀ կառավարության որոշման նախագիծը, որը կներկայացվի շահագրգիռ կողմերի կարծիքին։ |
| **1.3.2.** «Հետաղետային կարիքների գնահատման ուղեցույցը հաստատելու մասին» ՀՀ կառավարության որոշման նախագծի ընդունում | ՆԳՆ նախաձեռնությամբ Ասիական զարգացման բանկի (ADB) և ՄԱԶԾ հայաստանյան գրասենյակի հետ համագործակցությամբ մշակվել է «Հետաղետային կարիքների գնահատման ուղեցույցը հաստատելու մասին» ՀՀ կառավարության որոշման նախագիծը։ Ընթացքում է գտնվում «Հետաղետային կարիքների գնահատման ուղեցույց»-ի (PDNA – Post-Disaster Needs Assessment) տեղայնացման աշխատանքները։ |
| **Ծրագիր 1.5. Կլիմայի փոփոխության հարմարվողականության և կենսաբանական վտանգների ուղղությամբ տեղական մակարդակում ԱՌԿ գործընթացների արդյունավետության բարձրացում** | | |
|  | **1.5.1.** «Տեղական մակարդակում ռիսկի կառավարման (այսուհետ՝ ՏՄՌԿ) կիրառական ուղեցույցը հաստատելու մասին» ՀՀ կառավարության որոշման նախագծի ընդունում | Վերանայվել է ՏՄՌԿ մեթոդաբանությունը՝ ներառելով կլիմայի փոփոխությանը և հարմարվողականությանը վերաբերող գնահատման գործիքակազմեր։ Այն կիրառվել է Սյունիքի և Գեղարքունիքի մարզերի համայնքներում՝ որպես փորձնական ձևաչափ։ Նախագիծը կներկայացվի շահագրգիռ կողմերի կարծիքին։ Նախատեսվում է, որ ՏՄՌԿ մեթոդաբանությունը կներառվի ԱՌԿ պլանների օրինակելի ձևում։ |
| **Ծրագիր 1.6. Համայնքներում, կրթական օջախներում և առողջապահական հաստատություններում ԱՌԿ պլանների ներդնում և կարողությունների մեծացում** | | |
|  | **1․6․2**․ ԱՌԿ պլանների կիրարկման ուղղությամբ մշտադիտարկման իրականացում և համապատասխան փոփոխությունների իրականացում պլանների արդիականացման նպատակով | 2023 թվականի ընթացքում ուսումնասիրվել են գործող ԱՌԿ պլանների օրինակելի ձևերը՝ համապատասխան փոփոխություններ և լրացումներ կատարելու նպատակով (Ռազմավարության գործողությունների ծրագրի «1․2․1․», «1․2․2․», «1․5․1․», «1․5․2․» և «1․6․1․» միջոցառումներ)։ ԱՌԿ պլանների օրինակելի ձևերում համապատասխան փոփոխություններ կատարելուց հետո կապահովվի դրանց կիրարկումը՝ մշտադիտարկման և շարունակական արդիականացման նպատակով։ |
| **Ծրագիր 1.7. Զբոսաշրջության ոլորտի զարգացման ռազմավարական ծրագրերում ԱՌԿ բաղադրիչների ներառում, այդ թվում՝ պատմամշակութային և բնական հուշարձանների պահպանման ուղղությամբ** | | |
|  | 1.7.1. Զբոսաշրջության ոլորտի ռազմավարություններում և ծրագրերում ԱՌԿ միջոցառումների ներառման և անվտանգ տուրիզմի ապահովման առաջարկությունների փաթեթի մշակում և ներկայացում էկոնոմիկայի նախարարություն՝ անհրաժեշտության դեպքում զբոսաշրջության ոլորտի նորմատիվ իրավական ակտերում համապատասխան փոփոխություններ կատարելով | Միջոցառման իրականացման նպատակով տեղի են ունեցել աշխատանքային քննարկումներ Էկոնոմիկայի նախարարության զբոսաշրջության կոմիտեի ներկայացուցիչների հետ՝ զբոսաշրջության ոլորտի ռազմավարություններում և ծրագրերում ԱՌԿ միջոցառումների, անվտանգ տուրիզմի ապահովման չափորոշիչների և ուղեցույցների փաթեթի մշակման նպատակով։ Այն կնպաստի անվտանգ տուրիզմի համակարգի ձևավորմանը, մասնավորապես՝ պատմամշակութային և բնական հուշարձանների պահպանմանը։ Քննարկումների արդյունքում ՆԳՆ կողմից մշակվել է առաջարկությունների փաթեթ, որը ներկայացվել է Էկոնոմիկայի նախարարության զբոսաշրջության կոմիտե՝ «Հայաստանի Հանրապետության զբոսաշրջության զարգացման 2024-2028 թվականների ռազմավարությունը և ռազմավարության գործողությունների ծրագիրը հաստատելու մասին» ՀՀ կառավարության որոշման նախագծի շրջանակներում դիտարկելու համար։ |
| **Ծրագիր 1.8. Բնապահպանական աղետների արագ գնահատման մեթոդական հիմքերի ստեղծում** | | |
|  | **1.8.1.** «Արդյունաբերական վթարների հետևանքով առաջացած բնապահպանական աղետների արագ գնահատման կարգը հաստատելու մասին» ՀՀ կառավարության որոշման նախագծի մշակում | Միջոցառման իրականացման նպատակով աշխատանքներ են տարում «Շրջակա միջավայրի արագ գնահատման գործիք» (FEAT – Flash Evironment Assessment Tool) ուղեցույցը տեղայնացնելու ուղղությամբ։ |
| **Ծրագիր 2.2. Կլիմայի փոփոխության հարմարվողականության կարողությունների զարգացում** | | |
|  | **2.2.1** Տավուշի, Գեղարքունիքի, Կոտայքի և Սյունիքի մարզերում հիդրոօդերևութաբանական ավտոմատացված կայանների տեղադրում | ՄԱԶԾ կողմից իրականացվող ծրագրի շրջանակներում նախատեսվում է տեղադրել 11 ավտոմատացված հիդրոօդերևութաբանական կայան Գեղարքունիքի, Սյունիքի և Տավուշի մարզերում՝ ի հավելումն նախկինում (2019-2020թթ. ժամանակ) տեղադրված 24 կայանների։  ՀՀ տարածքի 80%-ն կունենա արդիականացված համակարգ՝ եղանակային կանխատեսումների և մշտադիտարկման իրականացման համար։ |
| **Ծրագիր 2.4. Աշխարհագրական տեղեկատվական համակարգ հենքի վրա քաղաքների աղետներին դիմակայելու մակարդակի բարձրացում** | | |
|  | **2.4.2.** Ագարակ և Մեղրի քաղաքային բնակավայրերի սեյսմիկ ռիսկի (և այլ ռիսկերի) գնահատում (մասնավորապես հնարավոր երկրաշարժի ծագման և տարածման, սցենարային և կասկադային հետևանքների գնահատում) և արդյունքներով պայմանավորված համապատասխան միջոցառումների պլանավորում | Իրականացվել է Մեղրի և Ագարակ քաղաքային բնակավայրերի սեյսմիկ ռիսկի մոդելավորում, որը հստակ ներկայացնում է վատթարագույն սցենարները երկրաշարժի դեպքում։ Մոդելավորումը հնարավորություն է տալիս բացահայտել բնակավայրի առավել խոցելի տարածքները, շենքերն ու շինությունները, ինչպես նաև հնարավոր կորուստները բնակչության շրջանում՝ գիշերային և ցերեկային ժամերի համար։  Այն փաստացի իր մեջ ներառում է սեյսմիկ միկրոշրջայնացման գործընթացը՝ 200-200մ շառավղով։  Այս մոդելները հնարավորություն են տալիս համայնքի ղեկավարությանն իրականացնել արդյունավետ քաղաքաշինական գործընթացներ և ապահովել զարգացում՝ աղետների ռիսկի գիտակցմամբ, ինչպես նաև մշակել կամ լրամշակել աղետների ռիսկի կառավարման պլանները։ |
| **Ծրագիր 2.5. Բնական և տեխնոլոգիական վտանգավոր երևույթներից (աղետներից) առաջացած կորուստների և վնասների ազգային շտեմարանի (տվյալների բազա) ստեղծում** | | |
|  | **2.5.1.** «Աղետներից առաջացած կորուստների և վնասների տվյալների շտեմարան» (ՄԱԿ-ի Աղետների ռիսկի նվազեցման գրասենյակի կողմից մշակված գործիքակազմ (DesInventar)) գործիքակազմի տեղայնացում և ներդնում | Միջոցառման իրականացման նպատակով ՆԳՆ «Ճգնաժամային կառավարման պետական ակադեմիա» ՊՈԱԿ-ում (այսուհետ՝ ՃԿՊԱ) ընթանում են վերապատրաստումներ՝ ՄԱԿ-ի աղետների ռիսկի նվազեցման գրասենյակի և PPRD EAST3 ծրագրի փորձագետների հետ միասին։  Անցկացվել է աշխատաժողով, որի ժամանակ սահմանվել է ծրագրի դասավանդման շրջանակը, իրականացվել է հիմնական շահառուների և ծրագրի ներկայացումը: 2024թ. հունվար-փետրվար ամիսների համար հաստատված է դասընթացների նոր ժամանակացույց:  Իրականացվել է աշխարհատեղեկատվական ուրվագծային քարտեզների և անհրաժեշտ նյութերի տրամադրումը՝ համակարգում զետեղելու համար: Ծրագրի ինտերֆեյսը թարգմանվել է հայերեն՝ հայաստանյան պաշտոնական էջի գործարկումից հետո կիրառելու նպատակով։ |
| **Ծրագիր 3.1. Ներքին գործերի նախարարության «Ճգնաժամային կառավարման պետական ակադեմիա» ՊՈԱԿ-ում նոր մասնագիտությունների (կրթական ծրագրերի) ներդնում** | | |
|  | **3.1.1**. «Հեռակառավարվող սարքերի շահագործում որոնողափրկարարական աշխատանքներում» մասնագիտության (կրթական ծրագրի) ներդնում և ուսուցման իրականացում | ՃԿՊԱ-ում արդեն իսկ ներդրված է «Հեռակառավարվող սարքերի շահագործում որոնողափրկարարական աշխատանքներում» մասնագիտությունը և իրականացվում է ուսուցում՝ միջին մասնագիտական ծրագրով։ |
|  | **3.1.2.** «Պաշտպանական կառույցների շահագործում» մասնագիտության (կրթական ծրագրի) ներդնում և ուսուցման իրականացում | ՃԿՊԱ-ում «Պաշտպանական կառույցների շահագործում» մասնագիտությունը ներդրված է, և ուսուցումն իրականացում է միջին մասնագիտական ծրագրով: Մասնագիտության ուղղությամբ մշակվել և տպագրվել են համապատասխան ուսումնամեթոդական ձեռնարկներ։ |
|  | **3.1.3.**Հետազոտական-փորձարարական աշխատանքների իրականացում՝ որոնողափրկարարական աշխատանքներում հեռակառավարվող սարքերի կիրառման ոլորտում | Որոնողափրկարարական աշխատանքներում հեռակառավարվող սարքերի կիրառման նպատակով՝ ՃԿՊԱ-ում ստեղծվել են էլեկտրոնային նոր վարժասարքեր (ԱԹՍ պտուտակավոր և թևավոր սարքեր) շահագործման և գործնական դասընթացների իրականացման համար: Այնուհետև, վարժասարքերը հնարավոր է կիրառել նաև փրկարար ծառայողների (օպերատորների) վերապատրաստման դասընթացներում:  Իրականացվում է ՀՀ տեղագրական և եռաչափ քարտեզների տեղադրում ստեղծված համակարգում՝ որոշում կայացնողների ուսուցման և գիտահետազոտական նպատակներով կատարվող աշխատանքներն արդյունավետ կազմակերպելու համար: |
| 3․1․4․ Հեռակառավարվող սարքերի օպերատորների վերապատրաստման դասընթացների իրականցում | Հեռակառավարվող սարքերի օպերատորների վերապատրաստման կրթական ծրագիրը ներդրվել է 2023 թվականին։ Ուսուցման գործընթացում ներգրավվել է 60 անձ։ |
| **Ծրագիր 3.2. Կամավորական գործունեության զարգացում** | | |
|  | **3.2.2.** Արտակարգ իրավիճակներում փրկարար կամավորական համայնքային ջոկատների ստեղծում | ՀՀ Սյունիքի, Վայոց ձորի, Տավուշի, Գեղարքունիքի մարզերում և Երևան քաղաքում ստեղծվել են մեկական արագ արձագանքման կամավորական թիմեր: Յուրաքանչյուր թիմում 12-ական կամավորներ անցել են համապատասխան դասընթացներ, նրանց հատկացվել է մասնագիտական արտահագուստ, անձնական պաշտպանիչ միջոցներ, նվազագույն փրկարարական գույք, առաջին օգնության պարագաներ: Թիմերի հետ անցկացվել են վարժանքներ, ինչպես նաև թիմերը ներգրավվել են Փրկարար ծառայության կողմից անցկացվող վարժանքներին և արտակարգ իրավիճակների հետևանքների վերացման աշխատանքներին:  Ավստրիական Կարմիր խաչի և Ֆրանսիական ՖոլՖայեր կազմակերպության հետ համատեղ իրականացվում են հրշեջ-փրկարարների և կամավոր փրկարարների նախնական ուսուցման ձեռնարկների մշակման աշխատանքներ, մասնավորապես՝ փրկարարական գործ մասնագիտության ուղղությամբ նոր դասագրքի մշակում: Հաստատվել է կամավորների տեսական և գործնական վերապատրաստման ժամանակացույցը։ |
| **Ծրագիր 3.3. Հանրային առողջապահության ոլորտում արտակարգ իրավիճակների պատրաստվածության և արձագանքման արդյունավետության բարձրացում** | | |
|  | **3.3.1.** Առողջապահության նախարարության Հիվանդությունների վերահսկման և կանխարգելման ազգային կենտրոնում ստեղծված Հանրային առողջապահական արտակարգ գործառնական կենտրոնի կարողությունների զարգացում | Հանրային առողջապահական արտակարգ գործառնական կենտրոնի (այսուհետ՝ ՀԱԱԳԿ) կարողությունների զարգացման նպատակով 2023 թ. միջազգային փորձագետների հետ համատեղ շարունավել է ՀԱԱԳԿ-ի օպերացիոն և հաղորդակցման պլանների մշակման աշխատանքները:  Արտակարգ իրավիճակների պատրաստվածության բարձրացման նպատակով ՀԱԱԳԿ-ի աշխատակիցները մասնակցել են մի շարք ուսումնական դասընթացների:  Հանրային առողջության հնարավոր վտանգների բացահայտման և ռիսկերի նվազեցման նպատակով միջազգային փորձագետների հետ իրականացվել է հանրային առողջապահական ռիսկերի համատեղ արտաքին գնահատում, որը հիմք կհանդիսանա «Հանրային առողջապահության անվտանգության ազգային գործողությունների ծրագիրը հաստատելու մասին» կառավարության որոշման նախագծի մշակման համար:  Առաջիկա անելիքներ՝ շարունակվելու են աշխատանքները կենտրոնի օպերացիոն և հաղորդակցման պլանների վերջնական տեսքի բերելու ողղությամբ:  Շարունակվելու են ՀԱԱԳԿ աշխատակիցների արտակարգ իրավիճակների պատրաստվածության բարձրացման նպատակով սեմինար դասընթացներին մասնակցությունը: |
| **Ծրագիր 4.1. ԱՌԿ ոլորտի վերաբերյալ հանրային իրազեկման մակարդակի բարձրացում, այդ թվում՝ կրթական ծրագրերում ԱՌԿ կրթական բաղադրիչի ներառմամբ** | | |
|  | **4.1.1.** Շահագրգիռ պետական կառավարման և տեղական ինքնակառավարման համակարգի մարմինների և զանգվածային լրատվական միջոցների մասնակցությամբ հանդիպումների և թիրախային իրազեկման արշավների իրականացում | Սույն թվականի մարտի 1-ին Քաղաքացիական պաշտպանության (այսուհետ՝ ՔՊ) համաշխարհային օրվան նվիրված իրազեկման արշավներ են կազմակերպվել Երևանում և մարզերում, որոնց ընթացքում ՆԳՆ-ի կողմից իրականացվել է «Օդային տագնապ ազդանշան» խորագրով բուկլետի պատրաստում և տարածում Երևան քաղաքում և մարզերում։  Միաժամանակ Երևանում իրականացվել է «Աղետների լուսաբանման գրքույկի» և «Աղետների լուսաբանման ուղեցույցի» տարածում ԶԼՄ-ների ներկայացուցիչների, տեղական ինքնակառավարման մարմինների հանրային կապերի պատասխանատուների շրջանում։ Դպրոցներում, ուսումնական հաստատություններում, նախակրթարաններում պարեկային և փրկարար ծառայողների կողմից պարբերաբար իրականացվել են իրազեկման արշավներ՝ ճանապարհային երթևեկության և արտակարգ իրավիճակներին (հրդեհներ, երկրաշարժեր) արագ արձաքանգման ժամանակ վարքականոնների վերաբերյալ։  ՔՊ համաշխարհային օրվան նվիրված «Քաղաքացիական պաշտպանության միջոցառումների կազմակերպումը և իրականացումը հակառակորդի հարձակման դեպքում» թեմայով ցուցադրական հատուկ տակտիկական ուսումնավարժության շրջանակում ՆԳՆ կողմից ապահովվել է լրատվամիջոցների մասնակցությունը՝ հանրության բոլոր շերտերի համար հասանելի դարձնելու նպատակով։ ՆԳՆ նախաձեռնությամբ իրականացվել են հարցազրույցներ ՔՊ ոլորտի մասնագետների հետ, պատրաստվել է տեսանյութ և տարածվել ԶԼՄ-ներով, ինչպես նաև վերջիններիս կողմից պատրաստվել են 10-ից ավելի հեղինակային նյութեր։ |
|  | **4․1․2․** ԱՌԿ բնագավառին վերաբերող էլեկտրոնային գրադարանի ներդնում և զարգացում՝ ներառյալ ուսումնական նյութերի, տեսանյութերի և իրազեկման ուղեցույցների մշակումն ու հրապարակումը | ՃԿՊԱ-ում արդեն իսկ ներդրված է ԱՌԿ բնագավառին վերաբերող էլեկտրոնային գրադարան, որտեղ պարբերաբար տեղադրվում են թարմացված ուսումնական նյութեր, տեսանյութեր և ոլորտի վերաբերյալ այլ տեղեկատվություն։ |
|  | **4․1․3․** Ջրամբարների պատվարների փլուզումից կամ վթարից ազդակիր համայքների բնակչության պաշտպանության նպատակով հանրային իրազեկման մակարդակի բարձրացում | 2023 թվականի ընթացքում ձեռնարկվել են մի շարք նախապատրաստական աշխատանքներ և միջոցառման իրականացումը կմեկնարկի 2024 թվականին։ |
|  | **4.1.5.** Արտակարգ իրավիճակներում առաջնորդվելու համար հանրամատչելի գործողությունների հաջորդականություն նախատեսող կողմնորոշիչ տեղեկությունների տեղադրման օրենսդրական պահանջի սահմանում | Արտակարգ իրավիճակներում առաջնորդվելու համար հանրամատչելի գործողությունների հաջորդականություն նախատեսող կողմնորոշիչ տեղեկությունների տեղադրման օրենսդրական պահանջի սահմանման նպատակով կատարվել են համապատասխան փոփոխություններ «Աղետների ռիսկի կառավարման և բնակչության պաշտպանության մասին» ՀՀ օրենքի նախագծում (Ռազմավարության 1․1․1)։ |
| **Ծրագիր 4․2 ԱՌԿ ուղղությամբ միջազգային համագործակցության խթանում և ամրապնդում** | | |
|  | **4․2․1** Արտակարգ իրավիճակներում ճգնաժամային հաղորդակցման հաղորդակարգերի և կարողությունների զարգացում | Դեռևս 2022 թվականին Ճապոնիայի միջազգային համագործակցության գործակալության (JICA) հետ համագործակցության շրջանակներում մշակվել էր «Ճգնաժամային հաղորդակցում» գործողությունների ստանդարտ ընթացակարգը։ Ներկայումս աշխատանքներ են տարվում ինչպես ՆԳՆ ենթակա պետական մարմինների և կառուցվածքային ստորաբաժանումների միջև, այնպես էլ ՆԳՆ և պետական այլ մարմինների միջև հաղորդակարգերի ձևավորման ուղղությամբ։  2024 թվականին PPRD East 3 ծրագրի «Ճգնաժամային հաղորդակցում և հանրային իրազեկում» բաղադրիչի շրջանակներում ՆԳՆ 7 աշխատակից մասնակցել են վերապատրաստման դասընթացների։ |
| **Ծրագիր 4.3. ԱՌԿ ուղղությամբ միջազգային համագործակցության խթանում և ամրապնդում** | | |
|  | **4․3․1**․ «Սենդայի ծրագրի իրականացման հաշվետվողականության մեխանիզմները և կարգը հաստատելու մասին» ՀՀ կառավարության որոշման նախագծի ընդունում | ՆԳՆ կողմից ուսումնասիրվել է միջազգային լավագույն փորձը և մշակվել է Նախագիծ, որն առաջիկայում կներկայացվի շահագրգիռ կողմերի կարծիքին։ |
|  | | |

\*Ռազմավարությունը ՀՀ կառավարության կողմից հաստատվել է միայն 2023 թվականի հոկտեմբերի 5-ին և 2023 թվականի ընթացքում կատարվել են հետևյալ նախապատրաստական աշխատանքները, որոնք ուղղված էին Ռազմավարությամբ սահմանված միջոցառումներն արդյունավետ և համակարգված իրագործելուն․

1. Ներքին գործերի նախարարի (այսուհետ՝ Նախարար) 1448-Ա հրամանով ձևավորվել է միջգերատեսչական աշխատանքային խումբ՝ Ռազմավարությամբ նախատեսված միջոցառումները համակարգված իրականացնելու և փոխհամաձայնեցված որոշումներ կայացնելու նպատակով,
2. Նախարարի թիվ 615-Ա հրամանով ձևավորվել է նաև ներգերատեսչական աշխատանքային խումբ՝ Ռազմավարությամբ սահմանված միջոցառումների արդյունավետ իրականացումն ապահովելու համար,
3. Նախարարի թիվ 1284-Ա հրամանով հաստատվել է Ռազմավարությամբ նախատեսված արդյունքային ցուցանիշների ապահովման գնահատման մեթոդաբանությունը և գնահատման կարգը,
4. Նախարարի թիվ 382-Ա հրամանի համաձայն՝ Ռազմավարությամբ սահմանված միջոցառումները բաշխվել են և սահմանվել է հսկողություն դրանց իրականացման նկատմամբ։